આ બાજુ એક ચેનલના અહેવાલ મુજબ દિગ્વિજય સિંહે જણાવ્યું છે કે કોંગ્રેસ પાર્ટી 17 બેઠકો જીતી ચૂકી છે અને આ ઉપરાંત ત્રણ સીટો તેમના સમર્થકોએ જીતી છે તથા એક અપક્ષનું સમર્થન તેમને મળ્યું છે. આવા સંજોગોમાં સૌથી મોટી પાર્ટી હોવાના નાતે કોંગ્રેસને સરકાર બનાવવાની આશા છે. તેઓ આવતી કાલે સરકાર બનાવવા માટે દાવો રજુ કરશે. અત્રે જણાવવાનું કે કોંગ્રેસ સૌથી મોટી પાર્ટી હોવાના નાતે સરકાર બનાવવાનો દાવો કરી રહી છે. જ્યારે ભાજપ વધુ વોટશેર મળવાના કારણે દાવો કરી રહી છે. ભાજપ અન્ય પક્ષો અને અપક્ષોના સહારે સરકાર બનાવવાની તૈયારી કરી રહી છે.